techiaith/cofnodycynulliad_en-cy huggingface dataset:
English: There is, I believe, a vacancy as Donald Trump's press secretary for the leader of the Welsh Conservatives by his presentation of alternative facts. It is a fact indisputable that GCSE results have improved over the last three years; it is a fact indisputable that A-level results are improving; it is a fact indisputable that his party wanted to cut education spending by 12 per cent. They boasted about it. They produced a mini manifesto that included that figure in the mini manifesto - or is that an 'alternative fact'? The reality is that if his party had come anywhere near education in Wales, they would have destroyed the education system through cuts, they wouldn't have built schools, they would have kept children being taught in schools that were falling apart. We have never done that. Education is moving in the right direction, with improvements across the board, and that's exactly where we will take education in the future, not backwards to the days when education was underfunded by the Conservative Party in London - a party that truly does not care about education for all and does not care about the opportunities that are available for youngsters in Wales. That's what we stand for. They will never understand what it means to get a good education and good opportunities, because they've never had to fight for it themselves.
Welsh: Mae, rwy'n credu, swydd ar gael fel ysgrifennydd y wasg Donald Trump i arweinydd y Ceidwadwyr Cymreig trwy ei gyflwyniad o ffeithiau amgen. Mae'n ffaith ddiymwad bod canlyniadau TGAU wedi gwella dros y tair blynedd diwethaf; mae'n ffaith ddiymwad bod canlyniadau Safon Uwch yn gwella; mae'n ffaith ddiymwad bod ei blaid ef eisiau torri 12 y cant ar wariant ar addysg. Roedden nhw'n ymffrostio yn ei gylch. Cynhyrchwyd maniffesto cryno ganddyn nhw a oedd yn cynnwys y ffigur hwnnw yn y maniffesto cryno - neu ai 'ffaith amgen' yw honno? Y gwir yw, pe byddai ei blaid ef wedi dod yn agos at addysg yng Nghymru, bydden nhw wedi dinistrio'r system addysg trwy doriadau, ni fyddent wedi adeiladu ysgolion, byddai plant wedi parhau i gael eu haddysgu mewn ysgolion a oedd yn syrthio'n ddarnau. Nid ydym ni erioed wedi gwneud hynny. Mae addysg yn symud i'r cyfeiriad iawn, gyda gwelliannau ym mhob maes, a dyna'n union lle y byddwn ni'n mynd ag addysg yn y dyfodol, nid yn ôl i'r dyddiau pan roedd addysg yn cael ei thanariannu gan y Blaid Geidwadol yn Llundain - plaid nad oes ots ganddi o gwbl am addysg i bawb ac nad oes ots ganddi am y cyfleoedd sydd ar gael i bobl ifanc yng Nghymru. Dyna beth yr ydym ni'n sefyll drosto. Ni fyddant byth yn deall beth y mae'n ei olygu i gael addysg dda a chyfleoedd da, oherwydd nid ydyn nhw erioed wedi gorfod ymladd amdano eu hunain.
English: Yes. We continue to support health and social care organisations through our quarterly national seasonal planning meetings to inform the development of their seasonal plans, which include preparedness for the winter period.
Welsh: Gwnaf. Rydym ni'n parhau i gefnogi sefydliadau iechyd a gofal cymdeithasol trwy ein cyfarfodydd cynllunio tymhorol cenedlaethol bob tri mis i hysbysu'r gwaith o ddatblygu eu cynlluniau tymhorol, sy'n cynnwys parodrwydd ar gyfer cyfnod y gaeaf.
English: Thank you. Well, in 2015, the National Institute for Health and Care Excellence, NICE, published its public health guidance on tackling excess winter deaths, morbidity and the health risks associated with cold homes, outlining a number of recommendations and how health and social care practitioners could reduce the risk of death and ill health associated with fuel poverty and therefore the pressures on the Welsh NHS. Given that Age Cymru said last September that fuel poverty is a significant cause of excess winter deaths, how will your Welsh Government respond to the call from the Fuel Poverty Coalition Cymru for these NICE guidelines to be implemented by your Government in Wales?
Welsh: Diolch. Wel, yn 2015, cyhoeddodd y Sefydliad Cenedlaethol dros Ragoriaeth mewn Iechyd a Gofal, NICE, ei ganllawiau iechyd y cyhoedd ar fynd i'r afael â marwolaethau ychwanegol y gaeaf, afiachusrwydd a'r peryglon iechyd sy'n gysylltiedig â chartrefi oer, gan amlinellu nifer o argymhellion a sut y gallai ymarferwyr iechyd a gofal cymdeithasol leihau'r perygl o farwolaeth ac afiechyd sy'n gysylltiedig â thlodi tanwydd ac, felly, y pwysau ar y GIG yng Nghymru. O ystyried bod Age Cymru wedi dweud fis Medi diwethaf bod tlodi tanwydd yn un o brif achosion marwolaethau ychwanegol y gaeaf, sut y bydd eich Llywodraeth Cymru chi yn ymateb i'r alwad gan Gynghrair Tlodi Tanwydd Cymru i'r canllawiau NICE hyn gael eu rhoi ar waith gan eich Llywodraeth yng Nghymru?
English: Well, look at Nest and look at Arbed; they are schemes that have helped so many people, particularly older people, to actually get homes that are warmer, to ensure they can afford to heat their homes, to have heating systems and boiler systems that are more efficient than they once had and thus keep them out of hospital because they are in homes that are underheated. So we believe we've a good record on that, in terms of the money we've allocated over the years to help so many people across Wales to live in warmth and to be able to afford their heating bills, and that's something we're proud of.
Welsh: Wel, edrychwch ar Nest ac edrychwch ar Arbed; maen nhw'n gynlluniau sydd wedi helpu cymaint o bobl, yn enwedig pobl hŷn, i gael cartrefi sy'n gynhesach, i sicrhau y gallant fforddio cynhesu eu cartrefi, i gael systemau gwresogi a systemau boeler sy'n fwy effeithlon nag oedd ganddyn nhw ar un adeg gan eu cadw nhw allan o'r ysbyty oherwydd eu bod nhw mewn cartrefi nad ydynt yn ddigon cynnes. Felly rydym ni'n credu bod gennym ni hanes da o ran hynny, o ran yr arian yr ydym ni wedi ei ddyrannu dros y blynyddoedd i helpu cymaint o bobl ledled Cymru i fyw mewn cynhesrwydd a gallu fforddio eu biliau gwresogi, ac mae hynny'n rhywbeth yr ydym ni'n falch ohono.
English: Does the First Minister agree that what the latest figures on accident and emergency waiting times published last week - especially those waiting more than 12 hours - what they show is that it's a year-round capacity issue that we face with, on average, around 3,000 patients waiting longer than 12 hours month after month, after month, after month? Isn't that evidence of a systemic problem with the delivery of emergency care in Wales, with excellent staff being asked to deliver the impossible, rather than something that can be blamed on poor weather?
Welsh: A yw'r Prif Weinidog yn cytuno mai'r hyn y mae'r ffigurau diweddaraf ar amseroedd aros damweiniau ac achosion brys a gyhoeddwyd yr wythnos diwethaf - yn enwedig y rhai sy'n aros mwy na 12 awr - yr hyn y maen nhw'n ei ddangos yw ein bod yn wynebu problem capasiti trwy gydol y flwyddyn, gyda chyfartaledd o tua 3,000 o gleifion yn aros yn hwy na 12 awr fis ar ôl mis, ar ôl mis, ar ôl mis? Onid yw hynny'n dystiolaeth o broblem systemig gyda'r ddarpariaeth o ofal brys yng Nghymru, gan ofyn i staff rhagorol gyflawni'r amhosibl, yn hytrach na rhywbeth y gellir ei feio ar dywydd gwael?
English: Natural Resources Wales is the environmental regulator responsible for modifying Aberthaw's environmental permit so that it gives effect to the court's judgment. We, as a Government, of course, continue to closely monitor the progress of both NRW and RWE towards delivering compliance.
Welsh: Cyfoeth Naturiol Cymru yw'r rheoleiddiwr amgylcheddol sy'n gyfrifol am addasu trwydded amgylcheddol Aberddawan fel ei bod yn rhoi effaith i'r dyfarniad llys. Rŷm ni fel Llywodraeth, wrth gwrs, yn parhau i fonitro'r cynnydd y mae Cyfoeth Naturiol Cymru ac RWE yn ei wneud i sicrhau cydymffurfiaeth.
English: The court case was last September. RWE and the member state, which is the UK Government, were found guilty of allowing illegal levels of pollution from Aberthaw power station. Since then, there's only been one letter by NRW to the company, and that hasn't been responded to. There's been no change to the permit for this pollution and Public Health Wales confirmed to me last week that 1,150 early deaths take place annually in Wales because of nitrogen dioxide pollution, which is the pollution emerging from Aberthaw power station. Why are we allowing such a situation, where there is this pollution coming from a power station that breaks all the rules and it is allowed to happen months after a court decided that this needed to be tackled?
Welsh: Roedd yr achos llys fis Medi diwethaf. Cafwyd RWE a'r aelod wladwriaeth, sef Llywodraeth Prydain, yn euog o ganiatáu llygredd anghyfreithlon o orsaf bŵer Aberddawan. Ers hynny, un llythyr sydd wedi cael ei sgwennu gan Gyfoeth Naturiol Cymru at y cwmni, a hwnnw heb ei ateb. Nid oes newid wedi bod i'r permit, i'r drwydded, ar gyfer y llygredd yma. A chadarnhaodd Iechyd Cyhoeddus Cymru wrthyf i wythnos diwethaf bod 1,500 o farwolaethau cynnar yng Nghymru bob blwyddyn oherwydd llygredd nitrogen deuocsid, sef y llygredd mae gorsaf bŵer Aberddawan yn ei roi allan. Pam ŷm ni yn caniatáu y fath sefyllfa lle mae yna lygredd o orsaf bŵer sy'n torri pob rheol yn cael ei ganiatáu fisoedd ar ôl i achos llys benderfynu bod angen mynd i'r afael â'r broblem hon?
English: This is a matter for NRW, but what they tell us is that the emissions of nitrogen oxide have been reduced from Aberthaw itself, and to a level that isn't far from the limit that exists now, because of what the court said. So, although it is a matter for Natural Resources Wales, it does look as if the emissions have been reduced and now it's a matter of seeing whether it's possible to permit the place to proceed.
Welsh: Mae hwn yn rhywbeth i Gyfoeth Naturiol Cymru, ond beth maen nhw'n ddweud wrthym ni yw bod gollwng nitrogen ocsid wedi mynd lawr o Aberddawan ei hunan, ac wedi mynd lawr i lefel sydd ddim yn bell o'r ffin sydd yna nawr, o achos beth ddywedodd y llys. Felly, er ei fod yn rhywbeth i Gyfoeth Naturiol Cymru, mae yn edrych fel bod y gollwng wedi dod lawr ac, wrth gwrs, mae'n fater nawr i weld a oes modd felly caniatáu i'r lle gario ymlaen yn y pen draw.
English: I was very interested, First Minister, by that answer because I've not seen the data, and I thought that some level of investment would be required to reduce these emissions, which were over twice the actual agreed European limit. So, I'm sure if you could put that information in the Library or circulate it to Members, we would be very, very grateful. But the thing is you do have to act quickly so that the public can be assured they will be protected. This power station will survive through to the medium term, albeit for peak demand, but, you know, its emissions go over Cardiff, Bristol and parts of the west country; this is a serious matter.
Welsh: Roedd gen i ddiddordeb mawr, Brif Weinidog, yn yr ateb yna gan nad wyf i wedi gweld y data, ac roeddwn i'n meddwl y byddai angen rhyw lefel o fuddsoddiad i leihau'r allyriadau hyn, a oedd dros ddwywaith y terfyn Ewropeaidd a gytunwyd. Felly, rwy'n siŵr pe gallech chi roi'r wybodaeth honno yn y Llyfrgell neu ei dosbarthu i'r Aelodau, y byddem yn ddiolchgar dros ben. Ond y peth yw mae'n rhaid i chi weithredu'n gyflym fel y gall y cyhoedd fod yn sicr y byddant yn cael eu diogelu. Bydd yr orsaf bŵer hon yn goroesi hyd at y tymor canolig, er bod hynny ar gyfer galw brig, ond, wyddoch chi, mae ei hallyriadau yn mynd dros Gaerdydd, Bryste a rhannau o orllewin Lloegr; mae hwn yn fater difrifol.
English: Yes. The information, as I say, we have from NRW is that emissions have reduced from the plant itself. On 6 January, NRW wrote to RWE setting out their intention to begin the process of modifying Aberthaw's permit. That letter was accompanied by a formal request for an explanation of RWE's compliance plans, and the deadline for responding to the information request is 17 February. I think it's fair to say that RWE have invested in the plant to reduce emissions but, of course, they must be brought within the limit in order for them to be able to get a permit from NRW in the future.
Welsh: Ydy. Y wybodaeth, fel y dywedais, sydd gennym ni gan Gyfoeth Naturiol Cymru yw bod allyriadau wedi gostwng o'r gwaith ei hun. Ar 6 Ionawr, ysgrifennodd Cyfoeth Naturiol Cymru at RWE yn nodi ei fwriad i ddechrau ar y broses o ddiwygio trwydded Aberddawan. Ategwyd y llythyr hwnnw gan gais ffurfiol am esboniad o gynlluniau cydymffurfio RWE, a 17 Chwefror yw'r dyddiad cau ar gyfer ymateb i'r cais am wybodaeth. Rwy'n credu ei bod yn deg i ddweud bod RWE wedi buddsoddi yn y gwaith i leihau allyriadau ond, wrth gwrs, mae'n rhaid dod â nhw o fewn y terfyn fel y gallant gael trwydded gan Gyfoeth Naturiol Cymru yn y dyfodol.
English: We have consistently pressed the National Grid to ensure that its proposals for the new line across Anglesey are fit for purpose and sensitive to the environment through which it will pass.
Welsh: Rydym ni wedi pwyso'n gyson ar y Grid Cenedlaethol i sicrhau bod ei gynigion ar gyfer y llinell newydd ar draws Ynys Môn yn addas i'r diben ac yn ystyriol o'r amgylchedd y bydd yn rhedeg drwyddo.
English: Last Wednesday, the National Assembly for Wales made a very clear statement that it's our democratically expressed wish in this place for the National Grid to seek alternative methods of making new electricity connections in Wales instead of putting in place new pylons for any new developments here. That's particularly pertinent to us in Ynys Môn, of course, where we face seeing a new line of pylons being erected over the next few years. Now, in light of the fact that this Assembly has demonstrated its democratic will a week ago, will the First Minister give a commitment to contact the National Grid again to put pressure on it and Ofgem to convince them that they should listen to the democratic voice of our National Assembly and reconsider their proposals after all? Every voice representing Ynys Môn apart from one UKIP regional Member, and I include here myself as the Assembly Member, the MP, parish councils, town councils, and the county councils, have all expressed our opposition. The National Assembly has supported that, and we would appreciate the support of the First Minister to urge Ofgem and the grid to listen.
Welsh: Ddydd Mercher diwethaf, mi wnaeth Cynulliad Cenedlaethol Cymru ddatganiad clir iawn mae'n dymuniad democrataidd ni yma ydy y dylai'r Grid Cenedlaethol chwilio am ddulliau amgen o wneud cysylltiadau trydan newydd yng Nghymru, yn hytrach na gosod peilonau newydd ar gyfer unrhyw ddatblygiadau newydd yma. Mae hynny'n arbennig o berthnasol i ni yn Ynys Môn, wrth gwrs, lle rydym ni yn wynebu gweld rhes newydd o beilonau yn cael eu codi yn y blynyddoedd nesaf. Yng ngoleuni'r ffaith bod y Cynulliad yma wedi dangos ei ewyllys ddemocrataidd wythnos yn ôl, a wnaiff y Prif Weinidog roi ymrwymiad i gysylltu eto i bwyso ar y Grid Cenedlaethol ac Ofgem i'w darbwyllo nhw y dylen nhw wrando ar lais democrataidd ein Cynulliad Cenedlaethol ni ac ailystyried eu cynlluniau? Wedi'r cyfan, mae pob llais sy'n cynrychioli Ynys Môn, ar wahân i un Aelod rhanbarthol UKIP, ac rwy'n cynnwys yn fan hyn fi fel Aelod Cynulliad, yr Aelod Seneddol, cynghorau plwyf, cynghorau cymuned, y cyngor sir, i gyd wedi datgan ein gwrthwynebiad. Mae'r Cynulliad Cenedlaethol yma wedi cefnogi hynny ac mi fyddwn ni'n gwerthfawrogi cefnogaeth y Prif Weinidog i wthio ar y grid ac Ofgem i wrando.
English: Well, of course, the Assembly's position is very close to the Government's standpoint, which is that we wish to see the cables being undergrounded. That's our preferred position in terms of our standpoint on this. I'm very happy again to tell the National Grid that that is the view of the Parliament of Wales and therefore is a view that they should take into detailed consideration.
Welsh: Wel, wrth gwrs, mae sefyllfa'r Cynulliad yn agos iawn at sefyllfa'r Llywodraeth, sef ein bod ni'n moyn gweld ceblau'n cael eu rhoi o dan ddaear. Dyna beth yw'r hoff sefyllfa o'n safbwynt ni ynglŷn â hyn. Rwy'n ddigon hapus, wrth gwrs, unwaith eto, i ddweud wrth y Grid Cenedlaethol taw hon yw barn Senedd Cymru ac felly yn farn y dylen nhw ei hystyried yn fanwl.
English: When I discussed this with National Grid a while back they told me they get paid for what they do whether pylons go over ground or underground, but Ofgem require best value for the customer, and this will ultimately be paid through customer energy bills. Given that best value means quality value as well as price, what dialogue will your Government have with Ofgem, given the concern raised by town and community councils across Anglesey that the pylon option has been chosen 'on the basis of cost alone'?
Welsh: Pan drafodais hyn gyda'r Grid Cenedlaethol ychydig yn ôl, dywedasant wrthyf eu bod yn cael eu talu am yr hyn y maen nhw'n ei wneud pa un a yw peilonau yn mynd dros y tir neu o dan y ddaear, ond mae Ofgem yn gwneud gwerth gorau i'r cwsmer yn ofynnol, a bydd hyn yn cael ei dalu trwy filiau ynni cwsmeriaid yn y pen draw. O ystyried bod gwerth gorau yn golygu gwerth ansawdd yn ogystal â phris, pa ddeialog fydd eich Llywodraeth yn ei chael gydag Ofgem, o ystyried y pryder a godwyd gan gynghorau tref a chymuned ledled Ynys Môn bod yr opsiwn peilon wedi ei ddewis 'ar sail cost yn unig'?
English: Bear in mind, of course, that the rules are put in place by the UK Government, not by us. But he asks would we reinforce our previous position - we will continue to do that. Our preferred position on new grid infrastructure is one of undergrounding, because we know the environmental sensitivities across much of Wales with regard to that. It's right to say that price is not the sole determinant of whether a contract is awarded or not or whether work is carried out or not. I share his view that it's hugely important to look at a wide range of factors when we look at the overall costs, both environmental, economic and social, when it comes to laying out new grid infrastructure. It's why we take the view that the preferred position, the default position, should be undergrounding.
Welsh: Cofiwch, wrth gwrs, bod y rheolau'n cael eu rhoi ar waith gan Lywodraeth y DU, nid gennym ni. Ond mae'n gofyn a fyddem ni'n ail-bwysleisio ein safbwynt blaenorol - byddwn yn parhau i wneud hynny. Y safbwynt yr ydym ni'n ei ffafrio o ran seilwaith grid newydd yw un o dan y ddaear, gan ein bod yn gwybod am y sensitifrwydd amgylcheddol ar draws rhannau helaeth o Gymru yn hynny o beth. Mae'n iawn i ddweud nad y pris yw'r unig beth sy'n penderfynu a yw contract yn cael ei ddyfarnu ai peidio na pha un a yw'r gwaith yn cael ei wneud ai peidio. Rwy'n rhannu ei farn ei bod yn bwysig dros ben ystyried amrywiaeth eang o ffactorau pan fyddwn yn edrych ar y costau cyffredinol, yn amgylcheddol, economaidd a chymdeithasol, pan ddaw i osod seilwaith grid newydd. Dyna pam yr ydym ni o'r farn mai adeiladu o dan y ddaear ddylai fod y safbwynt a ffefrir.
English: We are in regular dialogue with the UK Government on these matters due to the current arrangements for managing the Wales and borders franchise, and, of course, we are leading the procurement of the next franchise, which will improve services.
Welsh: Rydym ni mewn trafodaethau rheolaidd â Llywodraeth y DU ar y materion hyn oherwydd y trefniadau presennol ar gyfer rheoli masnachfraint Cymru a'r gororau, ac, wrth gwrs, rydym ni'n arwain y broses o gaffael y fasnachfraint nesaf, a fydd yn gwella gwasanaethau.
English: Thank you. Tonight on BBC Wales's 'Week In Week Out', Nick Servini goes behind the scenes of Arriva Trains Wales as it investigates the worst overcrowding on commuter trains for years. My constituents in Islwyn continually raise with me overcrowding on Arriva Trains Wales, but the focus of Arriva Trains Wales has made a profit of £133.88 million in dividends for its parent company since taking over the UK franchise to run the Wales and borders train services. It also had £70 million in the bank at the time it filed its last accounts and, as stated to the leader of Plaid Cymru, the existing franchise does come to an end in October 2018, an agonising 20 months away. My constituents are fearful that during the forthcoming six nations they will again be stuck on railway stations in Newbridge, Crosskeys, Risca and Pontymister as the Ebbw Vale to Cardiff service is already at capacity. And, as electrification is so deeply delayed from the UK Government, can I ask that the First Minister calls on the UK Government to do its job and act, and for the UK Government to call on Arriva Trains Wales to find an interim solution before the new franchise is awarded? And can he outline what investigations have taken place into the capacity for Arriva to hire contemporary railway carriages that could be pulled by older diesel engines?
Welsh: Diolch. Heno ar raglen 'Week In Week Out' BBC Wales, mae Nick Servini yn mynd y tu ôl i'r llenni yn Nhrenau Arriva Cymru wrth iddo ymchwilio i'r gorlenwi gwaethaf ar drenau cymudwyr ers blynyddoedd. Mae fy etholwyr yn Islwyn yn codi mater gorlenwi ar Drenau Arriva Cymru gyda mi yn barhaus, ond mae pwyslais Trenau Arriva Cymru wedi gwneud elw o £133.88 miliwn mewn difidendau i'w riant gwmni ers cymryd drosodd masnachfraint y DU i redeg gwasanaethau trenau Cymru a'r gororau. Roedd ganddo hefyd £70 miliwn yn y banc ar yr adeg y ffeiliodd ei gyfrifon diwethaf ac, fel y dywedwyd wrth arweinydd Plaid Cymru, mae'r fasnachfraint bresennol yn dod i ben ym mis Hydref 2018, sy'n 20 mis poenus i ffwrdd. Mae fy etholwyr yn ofni y byddant yn cael eu dal eto mewn gorsafoedd rheilffordd yn Nhrecelyn, Crosskeys, Rhisga a Phontymister yn ystod pencampwriaeth y chwe gwlad, gan fod y gwasanaeth rhwng Glynebwy a Chaerdydd eisoes dan ei sang. A, gan fod cymaint o oedi o ran trydaneiddio gan Lywodraeth y DU, a gaf i ofyn bod y Prif Weinidog yn galw ar Lywodraeth y DU i wneud ei gwaith a gweithredu, ac i Lywodraeth y DU alw ar Drenau Arriva Cymru i ddod o hyd i ateb dros dro cyn i'r fasnachfraint newydd gael ei dyfarnu? Ac a wnaiff ef amlinellu pa ymchwiliadau sydd wedi eu cynnal i allu Arriva i logi cerbydau rheilffordd cyfoes a allai gael eu tynnu gan injians diesel hŷn?
English: The difficulty we have is that we work with Arriva, that's true, but, in terms of having levers - well, no, they won't arrive until next year. Why this wasn't devolved before is a good question, but at least from next year we'll have this opportunity. I know in the past that Arriva has obtained locomotives to pull locomotive-hauled trains. They did it in the Rhymney valley for a number of years and those trains were popular, actually, with commuters. There is no reason to my mind why they couldn't seek to do that again. But what my colleague the Member for Islwyn has neatly outlined is the frankly barmy situation where we pay a subsidy to rail operators to provide a substandard service while they make enormous profit. This, apparently, was the wonder of privatisation back in the early 1990s. My view is that we should be in the same position as the Scots, where we're able to look at having a public sector not-for-profit agency running the railway lines for the benefit of the people of Wales, and not by paying a subsidy in order to pay shareholders.
Welsh: Yr anhawster sydd gennym ni yw ein bod ni'n gweithio gydag Arriva, mae hynny'n wir, ond, o ran bod gennym ysgogwyr - wel, na, ni fyddant yn cyrraedd tan y flwyddyn nesaf. Mae pam na ddatganolwyd hyn o'r blaen yn gwestiwn da, ond o leiaf bydd y cyfle hwn gennym ni o'r flwyddyn nesaf ymlaen. Gwn yn y gorffennol bod Arriva wedi cael gafael ar locomotifau i dynnu trenau sy'n cael eu tynnu gan locomotif. Gwnaethant hynny yng nghwm Rhymni am nifer o flynyddoedd ac roedd y trenau hynny'n boblogaidd, a dweud y gwir, gyda chymudwyr. Nid oes unrhyw reswm yn fy marn i pam na allent geisio gwneud hynny eto. Ond yr hyn y mae fy nghydweithiwr yr Aelod dros Islwyn wedi ei amlinellu'n daclus yw'r sefyllfa gwbl hurt lle'r ydym ni'n talu cymhorthdal i weithredwyr rheilffyrdd i ddarparu gwasanaeth israddol tra eu bod nhw'n gwneud elw enfawr. Dyma, mae'n debyg, oedd rhyfeddod preifateiddio yn ôl ar ddechrau'r 1990au. Fy marn i yw y dylem ni fod yn yr un sefyllfa â'r Albanwyr, lle gallwn edrych ar gael asiantaeth sector cyhoeddus, dielw yn rhedeg y llinellau rheilffordd er budd pobl Cymru, ac nid trwy dalu cymhorthdal er mwyn talu cyfranddalwyr.